Dainų spinta

Dainų spinta, arba Dainų skrynia () vadinama didelė latvių liaudies dainų kartoteka, surinkta latvių folkloristo Krišjanio Barono, saugoma tam pritaikytoje autentiškoje spintoje.Latvijas enciklopēdija. 2. sējums. Rīga : Valērija Belokoņa izdevniecība. 2003. 106. lpp. ISBN 9984-9482-2-6. Jos aukštis yra 160 cm, plotis – 66 cm, gylis – 42 cm. Buvo pagaminta Maskvoje 1880 m. pagal paties K. Barono brėžinius, kai pasidarė sudėtinga kolekciją laikyti dėžėje nuo papirosų.

Spinta sudaryta iš dviejų dalių. Kiekvienoje iš jų yra po 35 stalčius, kurių kiekviename yra po 20 skyrių, kiekviename iš jų – po 150–200 vnt. 3 × 11 cm dydžio popieriaus lapelių. Spintos apačioje padėtos trys didelės dėžės su archyvine medžiaga (laiškai, vardų rodyklė). Iš viso spintoje saugoma 268 815 lapelių, ant kurių 4–8 eilutėmis užrašytos dainos, taip pat kiti tekstai, pavyzdžiui, mįslės, patarlės.  Atmina.unesco.lv

1923 m. mirus K. Baronui, spintą Rygoje išsaugojo jo artimieji. 1941 m. ji buvo perkelta į latvių tautosakos saugyklą, 1946 m. ​​- į Latvijos SSR Mokslų akademijos Literatūros, tautosakos ir dailės institutą, 1998 m. – į Latvijos universiteto Literatūros, tautosakos ir meno institutą, 2014 m. – į naująjį Latvijos nacionalinės bibliotekos pastatą.FOTO: Uz Gaismas pili pārved Dainu skapi

Dainų spinta turi dvi kopijas: viena stovi K. Barono muziejuje Rygoje, o kita – K. Barono muziejuje Muchouderovkos kaime, Belgorodo srityje, Rusijoje, buvusiame Nikolajaus Stankevičiaus dvare, kur dvarininko šeimoje dirbdamas mokytoju K. Baronas pradėjo rinkti latvių liaudies dainas.

1997 m. pradėtas skaitmeninti visų dainų rinkinys iš Dainų spintos.Krišjāņa Barona Dainu skapis  Nuo 2002 m. jos visos randamos oficialioje internetinėje svetainėje.

2001 m. latvių liaudies dainų spinta, kaip latvių kultūros tapatumo pagrindas, simbolizuojantis šios baltų tautos kultūros savitumą ir senumą, buvo pripažinta pasaulinės reikšmės kultūros vertybe ir įtraukta į UNESCO programos „Pasaulio atmintis“ registrą.Latvijos kultūros kanonas lrytas.ltPar Dainu skapi

 Šaltiniai 

 Nuorodos 
 Dainu Skapis - Cabinet of Folksongs unesco.org

Kategorija:Latvijos kultūra
Kategorija:Folkloras
Kategorija:Pasaulio atminties registras